Otto Rehhagel

Otto Rehhagel (født 9. august 1938 i Essen) er en tysk fotballtrener og tidligere spiller. Rehhagel var sist landslagssjef for Hellas, en stilling han besatte i perioden 2001 til 2010. Han har tidligere hatt stor suksess som trener i Werder Bremen, hvor han var trener i 14 år.


== Spillerkarriere ==
Som spiller spilte Rehhagel 201 kamper i Bundesliga. Flest kamper spilte han i Kaiserslautern. Han spilte forsvarsspiller på toppnivå i 12 år, fram til 1972.


== Trenerkarriere ==
Han begynte sin trenerkarriere i 1974 i Kickers Offenbach. Han var fram til 1981 i flere forskjellige klubber, før han ble ansatt i Werder Bremen. Rehhagel omgjorde Bremen fra et middelmådig lag til å bli et topplag. Men det tok noen år før suksessen virkelig kom. I 1988 og 1993 ble Bremen tyske seriemestere og de vant også cupen i 1991 og 1994. I 1992 vant Bremen Cupvinnercupen. Etter 14 år i Werder Bremen, ble han i 1995/96-sesongen trener for Bayern München. Men oppholdet hos Bayern var ikke spesielt vellykka, med sjetteplass i Bundesliga, men de kom til finalen i UEFA-cupen. Men Rehhagel fikk sparken tre uker før finalen og klubblegende Franz Beckenbauer overtok midlertidig, og Bayern vant UEFA-cupen i 1996.
Etter skuffelsen i Bayern, gikk turen til hans tidligere klubb, Kaiserslautern. Han overtok et lag som hadde rykka ned sesong før han overtok. Rehhagel første laget til en trygg opprykksplass og de var tilbake i den øverste divisjonen. Før sesongen ble Kaiserslautern sett på som en mulig overraskelse for en UEFA-cupplass, men laget gikk betydelig lengre enn det. Rehhagel førte klubben likegodt klubben til seriegull, det eneste laget som har vunnet gull i den første sesongen etter opprykk. Rehhagel forlot klubben etter interne konflikter i 2000.
I 2001 overtok han Hellas' landslag. Hellas direktekvalifiserte seg til fotball-EM 2004, foran både Spania og Ukraina. I åpningskampen i EM slo Hellas Portugal med 2–1. I neste kamp spilte de 1–1 mot Spania før de tapte 1–2 for Russland. Siden Spania tapte mot Portugal i siste kamp, så betydde det at Hellas gikk videre fra gruppe på flere scorede mål enn Spania. I kvartfinalen møtte Hellas Frankrike. Få trodde på nok en sensasjon, men Hellas slo franskmennene 1–0. I semifinalen møtte de en av de store favorittene, Tsjekkia. Kampen endte 0–0 etter 90 minutter. Det betydde ekstraomganger og «silver goal» (det laget som leder når ekstraomgangen er ferdig, vinner kampen). Den første ekstraomgangen gikk til overtid. Hellas fikk corner og scora på den. Dermed gikk Hellas svært overraskende til EM-finalen, som i åpningskampen var mot Portugal. Hellas vant finalen 1–0 og ble europamester, noe som hadde 100-1 i odds før mesterskapet.
Hellas kvalifiserte seg ikke til fotball-VM 2006, men de var med i fotball-EM 2008, hvor de røk ut i gruppespillet. Hellas kvalifiserte seg også til fotball-VM 2010 ved å slå Ukraina i playoff.


== Meritter ==
Som trener

Hellas
Europamester 2004
 Werder Bremen
Seriemester 1988, 1993
Cupmester 1991, 1994
Cupvinnercupen 1992
Fotuna Düsseldorf
Cupmester 1980
Forbundsrepublikken Tysklands fortjenstorden 2005
Årets greker 2004 (eneste ikke-greker som har vunnet prisen)


== Referanser ==


== Eksterne lenker ==
(de) Otto Rehhagel – Munzinger Sportsarchiv 
(en) Otto Rehhagel – Transfermarkt 
(en) Otto Rehhagel – Transfermarkt (manager) 
(en) Otto Rehhagel – WorldFootball.net 
(en) Otto Rehhagel – FootballDatabase.eu 
(de) Otto Rehhagel – fussballdaten.de 
(en) Otto Rehhagel – Soccerway 
(en) Otto Rehhagel – EU-Football.info (manager) 
(en) Otto Rehhagel – PlaymakerStats.com 
(de) Otto Rehhagel – Tysklands fotballforbund